**Ministru kabineta noteikumu projekta**

**„Grozījumi Ministru kabineta 2008. gada 1. aprīļa noteikumos Nr. 224 „Patentu un patentu pieteikumu noteikumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2008. gada 1. aprīļa noteikumos Nr. 224 „Patentu un patentu pieteikumu noteikumi”” (turpmāk – Projekts) izstrādāts, pamatojoties uz Ministru kabineta sēdes 2012. gada 11. decembra protokola Nr. 70 41.§ 2. punktā iekļauto uzdevumu. |
| 2. | Pašreizējā situācija un problēmas | Ministru kabinets 2012. gada 11. decembra sēdē (prot. Nr. 70, 41.§) izskatīja un pieņēma zināšanai iesniegto informatīvo ziņojumu „Par priekšlikumiem elektroniskā paraksta plašākas lietošanas nodrošināšanai”, vienlaikus uzdodot Tieslietu ministrijai līdz 2013. gada 1. jūnijam sagatavot grozījumu normatīvajos aktos saskaņā ar precizētā informatīvā ziņojuma 3.1. apakšpunktu un iesniegt noteiktā kārtībā izskatīšanai Ministru kabinetā, to starpā Ministru kabineta 2008. gada 1. aprīļa noteikumos Nr. 224 „Patentu un patentu pieteikumu noteikumi” (turpmāk – Noteikumi).Grozījumi Noteikumos nepieciešami:1. lai precizētu, kādas dokumentu noformēšanas prasības attiecināmas uz elektroniskā un kādas uz papīra formā iesniedzamiem un izsniedzamiem dokumentiem, kā arī papīra formas apliecību izgatavošanas prasības, kuras dublē dokumentu izstrādāšanas un noformēšanas kārtības prasības par veidlapu izgatavošanu (Noteikumu 22., 47.- 49., 85. punkts un 1. pielikums);
2. jo likuma „Par Latvijas valsts ģerboni” 5.pants nosaka, kas var lietot lielo Latvijas valsts ģerboni. Tā kā Patentu valde nav minēta šo iestāžu starpā, tad attiecīgi nepieciešams precizēt Noteikumus, uz apliecības vāka lietojot papildināto mazo Latvijas valsts ģerboni, atbilstoši likuma „Par Latvijas valsts ģerboni” 6. Pantam (Noteikumu 47.punkts, 1.pielikums);
3. lai persona varētu saņemt reģistrācijas apliecību un citus dokumentus elektroniski, ir jābūt personas piekrišanai saņemt dokumentus elektroniski. Līdz ar to Noteikumu veidlapas nepieciešams papildināt ar atzīmi, kuru atzīmējot, persona piekrīt dokumentu saņemšanai elektroniski. Šāda iespēja jāparedz tikai pēc pieteikuma publikācijas (izņemot iesniegumu Eiropas patenta apstiprināšanai), lai netiktu pārkāpti Patentu likuma 48. panta pirmās daļas noteikumi. Atbilstoši tiem, patentu pieteikuma materiāli pirms tā publicēšanas ir slepeni, līdz ar to Patentu valdei pēc iespējas ir jānovērš rūpnieciskās spiegošanas iespējas. Tā kā e-pastu nevar uzskatīt par drošu informācijas nodošanas avotu, dokumentus līdz patenta pieteikuma publicēšanai šādā veidā sūtīt nevar. Starptautisko organizāciju (Eiropas patentu iestāde (EPO), Pasaules intelektuālā īpašuma organizācija (WIPO)) rekomendācijas nosaka, kā drīkst sūtīt patentu pieteikumu un citus dokumentus līdz publikācijai, un tie neparedz iespēju sūtīt materiālus pa e-pastu. Līdz ar to, paredzot šādu iespēju pirms publikācijas, pieteicējam varētu rasties problēmas tālākai prioritātes dokumentu nosūtīšanai uz EPO un WIPO (Noteikumu 2., 4. – 8. pielikums);
4. lai precizētu valsts nodevu saņemšanas procedūru Patentu valdē, grozot normu, kas paredz valsts nodevas samaksu apliecinoša dokumenta oriģināla vai kopijas iesniegšanu (Noteikumu 58. punkts);
5. redakcionāli precizējumi, kas noteiktu skaidru pienākumu sadalījumu attiecībā uz pilnvaru kopiju iesniegšanu Patentu valdē (Noteikumu 38. Punkts, 4. – 8. pielikums), kā arī redakcionāli precizētu veidlapu formas (Noteikumu 2. – 8.pielikums).
 |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Tiesiskā regulējuma mērķis ir grozīt Noteikumus, lai nodrošinātu, ka dokumentu aprite starp personu un Patentu valdi var notikt gan papīra formā, gan elektroniski, kā arī nodrošināt izvēles iespēju personai, kādā tā vēlas saņemt reģistrācijas apliecību.Projekts pilnībā atrisina šīs anotācijas I sadaļas 2. punktā minētās problēmas, jo Projekts:nosaka dokumentu noformēšanas prasības attiecībā uz papīra un elektroniski iesniedzamajiem dokumentiem, izslēdzot prasības, kas attiecas tikai uz papīra formas dokumentu izgatavošanu un kuras dublē dokumentu izstrādes un noformēšanas kārtības prasības par veidlapu izgatavošanu (Projekta 1., 2., 4., 5., 8. punkts). apstiprina elektroniskās apliecības vāka paraugu, elektronisko reģistrācijas apliecību vizuāli veidojot pēc iespējas līdzīgāku papīra formā izsniegtajai apliecībai (Projekta 9. punkts);paredz, ka turpmāk reģistrācijas apliecībās izvieto papildināto mazo Latvijas valsts ģerboni (Projekta 4., 9. un 10. punkts);iesnieguma veidlapās iekļauj atzīmi, kurā persona var norādīt, ja vēlas saņemt dokumentus un informāciju elektroniski. Šāda iespēja paredzēta tikai pēc pieteikuma publikācijas (izņemot iesniegumu Eiropas patenta apstiprināšanai) (Projekta 10. punkts), lai nodrošinātu Patentu likuma 48. panta pirmās daļas noteikumu ievērošanu;groza normu, ar kuru noteikts pienākums Patentu valdē iesniegt valsts nodevas samaksu apliecinošu dokumentu (Projekta 6. punkts, 4 - 8. pielikums);redakcionāli precizē normu par pilnvaru kopiju iesniegšanu Patentu valdē, nosakot, ka šāds pienākums ir pieteicējam (Projekta 3.punkts).redakcionāli precizē veidlapas, tomēr saglabājot to formu pēc iespējas līdzīgāku starptautisko veidlapu paraugiem (Projekta 10. punkts). |
| 5. | Projekta izstrādē iesaistītās institūcijas | Tieslietu ministrija, Patentu valde |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība Projekta izstrādē nav lietderīga, jo Projekts nenosaka jaunus pienākumus sabiedrībai. Projekts paredz tehniskus grozījumus Noteikumos, lai nodrošinātu iespēju iesniegt un saņemt dokumentus Patentu valdē elektroniskā formā. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Tiešā sabiedrības mērķgrupa ir rūpnieciskā īpašuma tiesību pieteicēji, īpašnieki (Patentu valdes pakalpojumu lietotāji), šo personu pārstāvji. Mērķgrupas aptuveno lielumu vai īpatsvaru nav iespējams precīzi noteikt, jo Projekts attiecas uz Patentu valdes pakalpojumu lietotājiem gan Latvijā, gan citās valstīs.Galvenokārt tie ir tehnisko un eksakto zinātņu speciālisti, inženieri, rūpniecības uzņēmumu pārstāvi un patentpilnavarotie, individuāli izgudrotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Personām, kuras vēlēsies saņemt elektroniskās apliecības, kā arī saņemt un iesniegt dokumentus elektroniskā formā, izdevumi nepieaugs, bet personas maksās valsts nodevas pašreiz normatīvajos aktos noteiktajā apmērā. |
| 4. | Tiesiskā regulējuma nefinansiālā ietekme | Projektā ietvertais regulējums padara personām pieejamākus Patentu valdes pakalpojumus, dažādojot to saņemšanas iespējas.Projekts nodrošina personām vienlīdzīgas tiesības un iespējas izmantot Projektā noteikto regulējumu. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Patentu valde. |
| 2. | Projekta izpildes ietekme uz pārvaldes funkcijām  | Projekta izpildē iesaistītās institūcijas funkcijas un uzdevumi netiks nedz sašaurināti, nedz paplašināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekta izpildei nav nepieciešams likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekta izpildei nav nepieciešams reorganizēt esošas institūcijas. |
| 6. | Cita informācija | Nav |

*Anotācijas III, IV, V un VI – projekts šīs jomas neskar.*

Tieslietu ministrs J.Bordāns

09.09.2013. 14:42

1021

L.Zommere

67220208; Linda.Zommere@lrpv.gov.lv